Sámi Grand Prix 2016

Sámi Grand Prix 2016 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln lávurduv njuhčâmáánu 26. peeivi 2016 pessijâšmarkkânij ääigi. Tot lâi 27. tohe, ko kišto uárnejui. Juoigâmuási vuoitij tavesämmilâš Johan Ivvár Gaup olmoošjuáigusáin Mikkel Andreas, já lávlumuási vuoitij tiänulâš Ella Marie H. Isaksen. Ive 2016 anarâš livđe kullui Sámi Grand Prix -kišto finalist vuossâmuu keerdi, ko Neeta Jääskö livđui juoigâmuási finalist. Kišto maŋa SGP almostitij nurâldâhskiäru, mii siskeeld puoh uásálistei pittáid, CD-skiärrun já muusikpalvâlussáid neetist. 

Juoigâm- já lávlumuásih
Ovdebij iivij náál kištoost lijjii kyehti uási: juoigâmuási já lávlumuási.

Juoigâmuási 
Juoigâmuásist lijjii 12 uásálisted. Taam uási vuoitij maasilâš Johan Ivvár Gaup, kii uásálistij vuossâmuu keerdi kiišton. Sun juoigâi viljâpeeles Hánske-Niillasa Mihkkala Mikkel Andreasa ađai Mikkel Andreas M. Eira pittáin Mikkel Andreas. Nubben lâi Marit Inga Sara Pettersen pittáin pärnistis Kim Rune, já kuálmádin lâi Nils M. Sara pittáin kálgustis Oddbjørg Hætta Sara.

Juoigâmuási uásálisteeh
 Staatâ teikkâ eennâm  Uásálistee  Juáigus    Johan Ivvár Gaup  Mikkel Andreas   Marit Inga Sara Pettersen  Kim Rune   Nils M. Sara  Oddbjørg Hætta Sara   June Brita Eira  Else Kristine   Johan Anders Bær  Erke   Nils Lars Eira  Niillas Risten   Mathis Ole Vars  Biret Inger Márjá Vars   Ravna Anti Guttorm  Áslat Johánas   Issát Sámmol Heatta  Siv Kristine   Per N. Bueng  Tony   Johan Mikkel Bueng  Elle Mágge   Neeta Jääskö  Oobiš

Lávlumuási 
Lávlumuásist lijjii 6 uásálistee. Uási vuoitij tavesämmilâš Ella Marie H. Isaksen pittáin Luoddaearru. Nubben lâi lávlumjuávkku Gájanas pittáin Áiggiid čađa, já kuálmádin lâi Janne Eilen Mienna Guttorm pittáin Hervejuvvon máilbmi.

Lávlumuási uásálisteeh
 Staatâ teikkâ eennâm  Uásálistee  Laavlâ    Ella Marie H. Isaksen  Luoddaearru   Gájanas  Áiggiid čađa   Janne Eilen Mienna Guttorm  Hervejuvvon máilbmi   Marit Susanne Utsi  Vuolgu olggos   Axel Ánte  Adriante   Viddasprince  Eallin

Áillohaš-muusikpalhâšume
Ive 2016 Áillohaš-muusikpalhâšume vuoitij Johan Andreas Andersen.

Käldeeh

*